《上巳会诗》
魏晋·阮修

三春之季，岁惟嘉时。灵雨既零，风以散之。英华扇耀，翔鸟群嬉。

风风绿水，澹澹其波。修岸逶迤，长川相过。聊且逍遥，其乐如何。

坐此修筵，临彼素流。嘉肴既设，举爵献酬。弹筝弄琴，新声上浮。

不有七德，知者所娱。清濑瀺灂，菱葭芬敷。沈此芳钩，引彼潜鱼。

委饵芳美，君子戒诸。

作者简介：（270—311）西晋陈留尉氏人，字宣子。阮咸从子。好《易》、《老》，善清言。王衍尝问《易》于修，深为叹服。与王敦、谢鲲、庾同为王衍“四友”。證鬼神无有之说，论者皆服。性简任，不修人事。居贫。王敦以为鸿胪丞，转太傅行参军、太子洗马。避乱南行，遂见害。原有集，已佚。